CELEX: 32011R0334
Language: da
Date: 2011-04-07 00:00:00
Title: Kommissionens forordning (EU) nr. 334/2011 af 7. april 2011 om ændring af forordning (EU) nr. 185/2010 om detaljerede foranstaltninger til gennemførelse af grundlæggende fælles normer for luftfartssikkerhed  EØS-relevant tekst

8.4.2011   
            
            
               DA
            
            
               Den Europæiske Unions Tidende
            
            
               L 94/12
            
         KOMMISSIONENS FORORDNING (EU) Nr. 334/2011
   af 7. april 2011
   om ændring af forordning (EU) nr. 185/2010 om detaljerede foranstaltninger til gennemførelse af grundlæggende fælles normer for luftfartssikkerhed
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
   ud fra følgende betragtninger:
   
               (1)
            
            
               Begrænsningerne af, hvad passagerer må medbringe af væsker, spray og gelé om bord på flyvninger fra tredjelande i transfer i EU's lufthavne, skaber vanskeligheder for driften af lufthavnene og ulemper for de berørte passagerer.
            
         
               (2)
            
            
               I Kommissionens forordning (EU) nr. 358/2010 af 23. april 2010 om ændring af forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (2) er der fastsat fritagelser, som giver passagererne mulighed for at medbringe væsker, aerosoler og gelé erhvervet i visse tredjelandslufthavne. Fritagelserne udløber den 29. april 2011.
            
         
               (3)
            
            
               Fritagelserne har lettet lufthavnsdriften og gjort det mere bekvemt for transferpassagerer, der ankommer med flyvninger fra tredjelande, og som medbringer væsker, aerosoler og gelé, at skifte fly i EU-lufthavne, uden at luftfartssikkerhedens høje niveau er blevet sat på spil derved. Hvis de pågældende tredjelandslufthavne fortsat opfylder forudsætningerne for disse fritagelser, bør fordelene ved dem bibeholdes.
            
         
               (4)
            
            
               Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (3) bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Udvalget om Sikkerhed inden for Civilluftfart, der er nedsat ved artikel 19, stk. 1, i forordning (EF) nr. 300/2008 —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 185/2010 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Forordningen er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. april 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EUT L 105 af 27.4.2010, s. 12.
   
      (3)  EUT L 55 af 5.3.2010, s. 1.
   
      BILAG
      I kapitel 4 i bilaget til forordning (EU) nr. 185/2010 ændres punkt 4.1.3.4, litra g), således:
      
                  »g)
               
               
                  er erhvervet i en lufthavn i et tredjeland, der er opført i tillæg 4-D, forudsat at den pågældende LAG er pakket ind i en STEB, hvori der befinder sig et tilfredsstillende og synligt bevis for, at LAG er købt inden for de seneste 36 timer i den pågældende lufthavns airside. De fritagelser, der er fastsat i dette punkt, udløber den 29. april 2013.«